《自京师泛舟还郡作三首 其一》
宋代·刘敞

秋夜何迢迢，一梦八九觉。孤舟寄风雨，短烛才自照。

冥冥高云过，寂寂山鬼啸。展转谁与欢，漂泊未可料。

昔我自兹迈，春华巧相笑。今我复来此，落叶纷满道。

客行无远近，劳苦略同调。一岁再羁旅，人生岂长少。

良无二顷田，讵得守蓬藋。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。